11.07.2011 - 40. Äänisen regatta ja 11. "Pankkicup" -purjehduskilpailujen avajaiset toimitetaan 23. heinäkuuta
Pääsivu / Uutiset / Valtiollisen nuorisonasiain, liikunnan, urheilun ja matkailun komitea tiedottaa /
40. Äänisen regatta ja 11. "Pankkicup" -purjehduskilpailujen avajaiset toimitetaan 23. heinäkuuta
XL regatta "Ääninen -2011"
23. heinäkuuta kello 15 pidetään Petroskoin Äänisen rantakadulla juhlatilaisuus, joka omistetaan 40. Äänisen regatan ja 11. "Pankkicup-2011" -purjehduskilpailujen avajaisille. Juhlalliset avajaiset pidetään nuorten "Siverik" -musiikkifestivaalien päälavalla. Tämä musiikkitapahtuma avataan 23. heinäkuuta ja se päättyy 24. heinäkuuta Petroskoissa. Purjehduskilpailuihin osallistuu aluetasavallan ja Venäjän muiden regioonien urheilijoita. He mittelevät taitojaan eri luokissa.
Äänisen regatta pidetään ensimmäistä kertaa yhdessä Pankkicup -kilpailujen kanssa. Pankkicup -kilpailuja on pidetty vuodesta 2001 Venäjän purjehdusurheilun liiton ja Venäjän pankkien assosiaation toimesta. Viime vuosina on näihin kilpailuihin osallistunut noin 160 jahtimiehistöä. Eri luokkien purjeveneiden kilpailut vaativat suuriakin vesistöjä, jollaisia Moskovan hallintoalueella ei ole riittävästi. Siksi päätettiin yhdistää molemmat regatat. Kymmenet suurjahtien miehistöt suostuivat mielellään osallistumaan tarmoa vaativiin kilpailuihin Äänisellä.
40. Äänisen regatan ja 11. "Pankkicup-2011" -purjehduskilpailujen osanottajat kilpailevat mm. seuraavissa luokissa: neljännestonnin, Open800, puolentonnin, 32 jalkaa, micro, lohikäärme. Viimeksi mainitun luokan kilpailut järjestetään Äänisen Petroskoin lahdella, mikä saattaa kerätä paljon yleisöä.
Kilpailujen pitämisestä huolehtivat Karjalan tasavallan nuorisoasiain, liikunnan, urheilun ja matkailun valtionkomitea, Karjalan tasavallan purjehdusurheilun liitto ja omatoiminen voittoa tavoittelematon "Pankkicup" -järjestö.
Karjalan tasavallan nuorisoasiain, liikunnan, urheilun ja matkailun valtionkomitean palvelimen osoite on http://www.goskomsportrk.ru.
Regatasta saa tietoja, mm. kilpailujen kulusta netistä http://regata.karelia.ru.
Omatoimisen voittoa tavoittelematon "Pankkicup" -järjestön kotisivut osoitteessa http://www.bankcup.ru.
Luotu 11 heinäkuuta 2011. Toimitettu 22 heinäkuuta 2011.